
Η Ελληνική Ένωση για τα Δικαιώματα του Ανθρώπου τοποθετείται σε δύο 
επίπεδα δράσης στο ερώτημα που βρίσκεται στο μυαλό κάθε Έλληνα 
δηµοκράτη µετά τη δολοφονία του Παύλου Φύσσα: το πρώτο αφορά το 
κράτος και συνοψίζεται στο μήνυμα που φαίνεται πλέον να ελήφθη για τα 
καλά: η Χρυσή Αυγή είναι εγκληματική οργάνωση και οι συντεταγμένες 
πολιτείες τις οργανώσεις αυτές τις εξαρθρώνουν µε τους συνταγματικά 
ενδεδειγµένους τρόπους. Το δεύτερο αφορά την πολιτική τάξη και ειδικά 
την κυβέρνηση: στη δίνη της ελληνικής κρίσης, της φτωχοποίησης και της 
αποσάθρωσης των θεσμών, η αντιµεταναστευτική ατζέντα και ρητορεία 
τροφοδοτούν το ναζισµό νομιμοποιώντας στην κοινωνία τη ρατσιστική βία 
αλλά και κάθε βία. Στο όνοµα της ασφάλειας διαλύει την ασφάλεια. 


Ι. ΠΡΟΣ ΤΟ ΚΡΑΤΟΣ: Η ΧΡΥΣΗ ΑΥΓΗ ΕΙΝΑΙ ΕΓΚΛΗΜΑΤΙΚΗ ΟΡΓΑΝΩΣΗ 
(ΑΡΘΡΟ 187 ΠΚ) ΚΑΙ ΠΡΕΠΕΙ ΝΑ ΕΞΑΡΘΡΩΘΕΙ. 


Μετά τη δολοφονία του Π. Φύσσα, η Ελληνική Ένωση για τα Δικαιώματα 
του Ανθρώπου εξέδωσε δελτίο τύπου µε τίτλο: Δεν είναι απλώς ο 
δράστης Χρυσή Αυγή. Η Χρυσή Αυγή είναι ο δράστης. 
(π11ρ://νννννν.Π|Πγ.αγ/!π46εχ.ΡΠΡΊΜΠΡΙ -ρϑαϑοδ5ίζε!Ι;-948). Λέγοντας αυτό, 
θέλαμε ακριβώς να δείξουμε ότι πέραν της εξατομικευμένης ποινικής 
ευθύνης για την ανθρωποκτονία υπάρχει ζήτημα εγκληµατικής οργάνωσης, 
κατά τις οικείες διατάξεις του ΠΚ και ιδιαζόντως απεχθών κινήτρων, κάτι 
το οποίο η Ένωσή µας έχει υποστηρίξει εδώ και καιρό, πολύ πιο πριν από τη 
δολοφονία του Π. Φύσσα, µε αφορμή την δολοφονία του Πακιστανού 54ΠϊΖ4ϊ 


Γοα/8η (Ππ[ϊρ://νννννν.Π|Ππγ.αγ/!π4εχ.ρΠρ7ΜΠΙ--ρϑαεοδιδίζειὈ--233). 


Στην Ευρώπη υπάρχουν και, κατά κόρον, έχουν υπάρξει κόμματα που 
λειτουργούν μεν νόμιμα, αλλά είτε συμπαθούν είτε συνεργούν µε 
οργανώσεις παράνομες, τις οποίες η εκάστοτε έννομη τάξη χαρακτηρίζει 
«εγκληματικές» ή «τρομοκρατικές». Η Χρυσή Αυγή είναι μια 
περίπτωση που σπάει αυτόν τον κανόνα των σχέσεων «πυρήνα- 
βραχίονα» της ευρωπαϊκής πολιτικής ιστορίας. Στην περίπτωση της 
Χρυσής Αυγής πυρήνας και βραχίονας ταυτίζονται. Δηλαδή, η 
εγκληματική οργάνωση είναι το κόμμα. Και αντιστρόφως, το κόμμα 
είναι µια εγκληματική οργάνωση, καθώς τα µέλη του επιδίδονται ιεραρχικά 
και συντεταγμένα σε πράξεις παράνομες. 


Η ιδιάζουσα αυτή κατάσταση αποδίδεται σε µια σειρά λόγους. Πρώτον, 
στην Ελλάδα, λόγω του νωπού ιστορικού παρελθόντος πολιτειακών 
εκτροπών, υπάρχει μια γενικευμένη πολιτική κουλτούρα δυσανεξίας στην 

απαγόρευση της λειτουργίας πολιτικών κομμάτων. Αυτό έχει ως 
αποτέλεσμα ένα κόμμα που σίγουρα θα είχε κηρυχτεί παράνομο στις 
περισσότερες ευρωπαϊκές χώρες, εδώ να εξασφαλίζει το προνόμιο της 
νόμιμης λειτουργίας. Δεύτερον, μείζονα τμήματα των πολιτειακών 
θεσμών που είναι επιφορτισµένα µε τη διασφάλιση της δημόσιας 
τάξης δεν διώκουν τα µέλη της Χρυσής Αυγής, ακόµη κι όταν αυτά 
προκλητικά εγκληματούν, επειδή εκφράζονται και τα ίδια µέσα από 
τον ακροδεξιό λόγο και πράξεις. Αναφερόµαστε στην Ελληνική 
Αστυνομία και την Δικαιοσύνη. Ειδικώς η τελευταία, ενώ γενικώς, σπεύδει 
να διώκει και να καταδικάζει µε χαρακτηριστική ευκολία, ειδικώς, δείχνει 
ως σήµερα πολιτειακά ανυπόφορη ανοχή. Ο τρίτος λόγος στον οποίο 
αποδίδεται αυτή η ελληνικής κοπής ιδιαιτερότητα του «κόμματος- 
εγκληµατικής οργάνωσης» είναι η πολιτική αξία χρήσης που έχει η Χρυσή 
Αυγή στο πλαίσιο της γνωστής θεωρίας των «δύο άκρων» στην οποία όµως 
δεν θα αναφερθούμε. 


Τι θα έκανε ένα κράτος αν δεν αντιμετώπιζε την ιδιαιτερότητα του 
«κόμματος-εγκληματικής οργάνωσης», αλλά δύο ξεχωριστές δοµές; 
Αν είχαµε δηλαδή, έναν τρομοκρατικό πυρήνα εκτός νόμου και ένα νόμιμο 
κόμμα. Σε αυτήν την περίπτωση το ενδιαφέρον των διωκτικών αρχών μιας 
συντεταγμένης πολιτείας κινείται πρωτίστως στην εξάρθρωση της 
τρομοκρατικής οργάνωσης και ενίοτε, επικουρικά πάντως, στην 
απαγόρευση του κόμματος-βραχίονα. 


1. Το ερώτημα «τι κάνουμε µε τη Χρυσή Αυγή» κακώς τέθηκε 
κυρίως µε όρους διάλυσης πολιτικού κόμματος. Τίθεται, σήμερα, 
πρωτίστως µε όρους εξάρθρωσης της εγκληµατικής οργάνωσης, µε 
τον αυτονόητο σεβασμό στις συνταγματικές εγγυήσεις που 
προβλέπουν δικαιώµατα στους κατηγορούμενους, φυσικούς και 
ηθικούς αυτουργούς. Πώς εξαρθρώνεται µια τέτοια οργάνωση το 
γνωρίζουν καλά η ελληνική αστυνομία και η ελληνική δικαιοσύνη. Πολύ 
περισσότερο που η συγκεκριμένη δρούσε ως σήµερα ανενόχλητη στο φως 
της ημέρας. 


Με βάση αυτή τη διάκριση, το να τεθεί το κόμμα εκτός νόμου είναι 
αποπροσανατολιστικό, όχι απλώς γιατί ένα κόμμα µπορεί να επανέλθει µε 
διαφορετική ονομασία και ως εκ τούτου διαρκώς να βρισκόμαστε στο ίδιο 
σημείο, αλλά και γιατί η θέση κομμάτων εκτός νόμου είναι δημοκρατικά 
ολισθηρή. Συνεπώς, ο πιο ασφαλής δρόμος για µια συντεταγµένη πολιτεία 
και σε κάθε περίπτωση ο πιο ασφαλής δρόμος για την Ελλάδα σήµερα είναι 
να επικεντρωθεί ο δικαστικός μηχανισμός στις επιµέρους εγκληματικές 
δράσεις που τελούνται από τα μέλη αυτής της οργάνωσης επειδή είναι μέλη 
της. 

Αυτό γίνεται µε την εφαρµογή του υπάρχοντος νομοθετικού 
πλαισίου: δηλαδή τόσο µε τις γενικές διατάξεις που αφορούν τη 
συμμετοχική δράση σε µια εγκληματική πράξη (αυτουργός, ηθικός 
αυτουργός, άμεσος ή απλός συνεργός) όσο και µε τη διάταξη περί 
εγκληματικής οργάνωσης. Είναι σαφές, και η ίδια η Χ.Α. είναι περήφανη γι’ 
αυτό, ότι πρόκειται για µια οργάνωση η οποία γενικά και σε όλες τις 
εκφάνσεις της -νόμιμες και µη- λειτουργεί συντεταγμένα, προσχεδιασµένα, 
με απόλυτη πειθαρχία και ιεραρχικά. Ουδείς ενεργεί αυτοβούλως, 
αυθορμήτως ή κατά μόνας. Αυτή είναι η δομή και ο τρόπος δράσης της. 


Είναι επίσης σαφές, από τις επιµέρους υποθέσεις που έχουν φθάσει στη 
Δικαιοσύνη ή έχουν καταγραφεί για παράδειγµα από το Δίκτυο Καταγραφής 
Ρατσιστικής Βίας, ότι αυτή η δοµή, λειτουργία και τρόπος δράσης 
αντανακλάται πλήρως και στις επιµέρους εγκληματικές της δράσεις. Για 
παράδειγµα, για να επιτελεστεί η δολοφονία του Π. Φύσσα, ενεργοποιήθηκε 
μέσα σε ελάχιστο χρονικό διάστηµα ένας μεγάλος αριθµός ανθρώπων ο 
οποίος εμφανίστηκε πανέτοιµος για εγκληματική δράση, ο δε αυτουργός 
της δολοφονίας κλήθηκε ειδικά από το σπίτι του όπου έβλεπε ποδόσφαιρο! 


Αυτός λοιπόν ο συντονισμός και η ετοιμότητα, οι σχέσεις εντολέων και 
εντολοδόχων για την παραγωγή εγκληματικών πράξεων, φανερώνουν έναν 
μηχανισμό συγκροτηµένο και δομημένο που απολύτως εμπίπτει στην έννοια 
της εγκληματικής οργάνωσης και βεβαίως όσοι επιστρατεύτηκαν και 
επιστράτευσαν έχουν έκαστος ένα συμμετοχικό ρόλο µε βάση τους κανόνες 
συμμετοχικής δράσης που περιγράψαμε παραπάνω. Αυτό το πποαις ΟρΘΓ8ΠΩ͂Ϊ 
το συναντά κανείς σε πλείστες εγκληματικές δράσεις μελών της Χ.Α. 


2. Το ζήτημα που τίθεται στον δικαστικό μηχανισμό αυτή τη στιγµή είναι 
προφανές και καθόλου εύκολο: µία οργάνωση -και ταυτόχρονα πλέον κόμμα 
µε κοινοβουλευτική εκπροσώπηση- µέλη της οποίας συστηματικά και µε 
διάρκεια στο χρόνο, δρουν εγκληµατικά προβαίνοντας στην τέλεση (και) 
σοβαρών κακουργημάτων, συνιστά η ίδια εγκληματική οργάνωση; 


Εάν απαντήσουμε «ναι» άνευ ετέρου, τότε θα πρέπει να ασκηθούν διώξεις 
σε βάρος όλων των εγγεγραμμένων μελών του κόμματος για ένταξη σε 
εγκληματική οργάνωση, ενός στενότερου πυρήνα ιδρυτικών προσώπων για 
συγκρότηση και του αρχηγού για διευθυντή. Αυτό όµως έχει χαρακτήρα 
συλλογικού πογκρόμ, γιατί χάνεται η προὐπόθεση εξατοµίκευσης της 
ποινικής ευθύνης ενός εκάστου μέλους, διάγνωσης των στοιχείων 
του δόλου και ιδίως του γνωστικού στοιχείου, και αυτό δεν 
επιτρέπεται να παραβλέπεται σε ένα συνταγματικό κράτος δικαίου. 
Ως εκ τούτου, η από πάνω προς τα κάτω διάχυση της ποινικής 
ευθύνης, είναι δικαιοπολιτικά απαγορευτική και δημιουργεί 
αποτροπιαστικό προηγούμενο. Ο ενδεδειγµένος δρόμος είναι 
ανάποδα: από κάτω προς τα πάνω. 


Η ανυπόφορη αδράνεια της Πολιτείας για τόσο μεγάλο χρονικό διάστηµα, 
δεν μπορεί να έχει ως αποτέλεσµα την απώλεια συνταγματικών εγγυήσεων. 
Αυτός είναι ένας ορατός κίνδυνος και έχουµε μπροστά µας µία διπλή 
απώλεια: όχι µόνο η συστηματική ατιμωρησία να έχει θρέψει την ανέλεγκτη 
βία και να έχει εξοικειώσει µια κοινωνία σε αυτήν, στα μαχαιρώματα και 
στα «μπραβιλίκια», αλλά να φέρνει τώρα επιπλέον µια κοινωνία αντιμέτωπη 
µε ένα εν θερμώ ξεκαθάρισμα άνευ όρων και άνευ κανόνων. Για λόγους που 
εκφεύγουν του παρόντος, η Χ.Α. από µια περιθωριακή οργάνωση έγινε 
κοινοβουλευτικό κόμμα και μάλιστα µε καθόλου ευκαταφρόνητο ποσοστό. 
Ως εκ τούτου, δεν µπορεί σήµερα ούτε η πολιτική τάξη ούτε η 
Δικαιοσύνη να πει στον κάθε πολίτη που έγινε µέλος σε αυτό το 
κόμμα -το οποίο για να συμμετάσχει στις εκλογές πέρασε από τον Άρειο 
Πάγο- «συγγνώμη δεν ήσασταν σε κόμμα, αλλά σε εγκληματική 
οργάνωση, περάστε από 'δω για την δεκαετή σας κάθειρξη». 


Μπορεί όµως να το πει -όπως ακριβώς το λέει τώρα- στα ηγετικά του 
στελέχη, ιδρυτικά ή/και υψηλόβαθμα, εφόσον το κόμμα αυτό έχει 
πυρήνες, τα τάγματα εφόδου, τα οποία ακριβώς συγκροτούνται για 
τη διάπραξη εγκληματικών πράξεων. Το κόμμα ταυτίζεται μεν µε την 
εγκληματική οργάνωση αλλά την υπερβαίνει κιόλας: υπάρχουν µέλη του 
κόμματος που δεν ανήκουν στην εγκληματική οργάνωση, η οποία έχει 
συστήσει και τις επιµέρους εγκληματικές οργανώσεις (τάγματα εφόδου). 
Για το λόγο αυτό προκαλεί απορία το γεγονός ότι σε µια χώρα όπου 
το μέτρο της προσωρινής κράτησης κάθε άλλο παρά εξαιρετική 
πρακτική ανακριτών και εισαγγελέων αποτελεί, σε µια χώρα που 
κρατήθηκαν σχεδόν 18 μήνες οροθετικές τοξικοµανείς γυναίκες ή 
πολίτες για χρέη, δεν εφαρμόστηκε στην περίπτωση τμήματος της 
ηγετικής οµάδας της Χ.Α. 


Από την άλλη, εάν αυτή η ευρύτητα συνιστά µία γενικότερη στροφή 
απέναντι στο ζήτημα της προσωρινής κράτησης, η καταχρηστική πρακτική 
του οποίου έχει γίνει θέµα διεθνών εκθέσεων, καλωσορίζουµε τη στροφή 
στη χώρα των 4.259 υποδίκων (µε βάση τα επίσηµα στοιχεία του 
Υπουργείου Δικαιοσύνης). Είναι βέβαιον ότι οι συγκεκριμένες αυτές 
κρίσεις συνιστούν ένα ενδιαφέρον νομµολογιακό προηγούμενο που 

µπορεί να λειτουργήσει προς την κατεύθυνση της αποσυµφόρησης 
των φυλακών... 


Άρα τι να κάνει η Δικαιοσύνη; Αυτό που (οφείλει να) κάνει σε κάθε έγκληµα 
και να το κάνει µε ψυχραιμία: να κρίνει την κάθε υπόθεση χωριστά, να 
εξατομικεύσει. Όπου προκύπτουν πράγματι στοιχεία εγκληµατικής 
οργάνωσης, να πράξει τα δέοντα. Όπου προκύπτουν άλλα 
αδικήματα, ελάσσονος του άρ. 187 ΠΚ απαξίας (π.χ. φθορές ξένης 
ιδιοκτησίας, διατάραξη, προτροπή σε βιαιοπραγίες), να εφαρμόσει 
αυτά. Το εάν αυτό θα γίνει από έναν δικαστικό λειτουργό, δηλαδή εφέτη- 
ανακριτή, μένει στη Δικαιοσύνη να το αποφασίσει. Η εφαρµογή του 
νόµου πάντως αρκεί, τόσο για την ειδική όσο και για τη γενική 
πρόληψη και δεν χρειάζονται ακροβασίες ούτε δρασκελισμοί. Κυρίως 
δε οι τελευταίοι μπορούν να αποδεδειχθούν µοιραίοι για την έκβαση της 
διαδικασίας ενώ η επικοινωνιακή φόρτιση που εύλογα αλλά και 
«τηλεκατευθυνόμενα» (σε βαθµό εκνευριστικό) το ζήτημα έχει αποκτήσει 
δε βοηθά κανέναν, και πρωτίστως την απονομή δικαιοσύνης. Όποιο και εάν 
είναι το µέλλον της Χ.Α., οἱ όροι µε τους οποίους σήµερα επιχειρείται η 
εκκαθάρισή της θα δημιουργήσουν προηγούμενο. Και, σε τελευταία 
ανάλυση, ακόµη και οι εχθροί του πολιτεύματος δικαιούνται της 
προστασίας του. 


3. Ταυτόχρονα η Πολιτεία πρέπει µε ψυχραιμία να επανεξετάσει το 
νομοθετικό πλαίσιο της το οποίο σχετίζεται µε την καταπολέμηση 
του ρατσισμού: Η νοµοθεσία µε τη σηµερινή της µορφή είναι περίπου 
προσχηµατική και έχει προγραμματισμένη την αχρησία της καθώς ο ισχύων 
αντιρατσιστικός νόμος 927/1979 επικεντρώνεται σε εγκλήματα λόγου και 
όχι βίας, περιλαμβάνει ως λόγους αξιόποινης προσβολής τους φυλετικούς, 
εθνικούς και θρησκευτικούς και όχι και λόγους ταυτότητας φύλου ή 
σεξουαλικού προσανατολισμού, ενώ δεν υφίσταται καμία πρόβλεψη 
προστασίας θυμάτων και ουσιωδών μαρτύρων. Περαιτέρω, υπάρχει έλλειψη 
σύνδεσης του ρατσιστικού κινήτρου µε το άρ. 187 ΠΚ περί εγκληµατικής 
οργάνωσης ενώ το ρατσιστικό κίνητρο, έτσι όπως τίθεται στην δικαστική 
επιµέτρηση της ποινής, ουσιαστικά συνιστά ρήτρα ανέλεγκτης εφαρµογής 
πρακτικά «αόρατη». 


4. Ως εκ τούτου, θα πρέπει άµεσα ο νομοθέτης να ρυθµίσει το ζήτημα της 
προστασίας αλλοδαπών θυμάτων χωρίς χαρτιά, τα οποία αποτελούν τον 
κατεξοχήν -όχι αποκλειστικό- στόχο τέτοιων επιθέσεων. Όσο η Πολιτεία 
δεν παρέχει ένα προστατευτικό πλαίσιο σε αυτά τα πρόσωπα -κατά το 
πρότυπο της προστασίας θυμάτων ἴΓδα[ΠεΚκίπο- ουσιαστικά αρνείται σε 
αυτά την πρόσβαση στη Δικαιοσύνη και την έννομη προστασία και 
στέλνει ένα πολιτικό μήνυμα ατιµωρησίας στις «ομάδες κρούσης», 
οργανωμένες ή µη, αφαιρώντας ταυτόχρονα από την κοινωνία το 
δικαίωμά της στην ασφάλεια διά της εξιχνίασης και τιμώρησης 
αυτών των εγκλημάτων. Είναι βέβαιο ότι, λόγω της επίµονης απροθυµίας 
του νομοθέτη να ρυθμίσει αυτό το πλαίσιο, αλλά και λόγω της έλλειψης 
πολιτικής βούλησης που ενσαρκώνεται στην απροθυμία των διωκτικών 
αρχών να ασχοληθούν µε αυτά τα εγκλήματα, η δικαιοσύνη έχασε τη 
δυνατότητα δίωξης δεκάδων τέτοιων εγκλημάτων. 


Στην κατεύθυνση αυτή, πρέπει να εξασφαλιστεί η διερεύνηση του 


ρατσιστικού κινήτρου ήδη από το στάδιο της προκαταρκτικής 
εξέτασης και ανεξάρτητα από την επιβαρυντική περίσταση κατά το 

στάδιο επιµέτρησης της ποινής. Η τέλεση εγκλήματος µε ρατσιστικά 
κίνητρα θα πρέπει (α) είτε να προβλέπεται ως έγκλημα µε ιδιαίτερη 
νομοτυπική υπόσταση, (β) είτε να συνδυάζεται µε επαύξηση της ποινής για 
κάποιες κατηγορίες εγκλημάτων (π.χ. κατά της ζωής, της σωματικής 
ακεραιότητας, της προσωπικής ελευθερίας, της ιδιοκτησίας), (γ) είτε να 
αποτελεί γενική επιβαρυντική περίσταση, µε συγκεκριµένο όµως πλαίσιο 
ποινής. Ταυτόχρονα, η πολιτική ηγεσία του Υπουργείου οφείλει να 
δώσει επιτέλους ένας σαφές μήνυμα τιμώρησης των εγκλημάτων 
µίσους, διασφαλίζοντας την εφαρµογής της με 
αριθµό 7100/4/3 από 24.5.2006 εγκυκλίου σχετικά µε την υποχρέωση 
διερεύνησης τυχόν ρατσιστικού κινήτρου των καταγγελλόμενων ποινικών 
αδικηµάτων. 


Π. ΠΡΟΣ ΤΗΝ ΚΥΒΕΡΝΗΣΗ: Η ΞΕΝΟΦΟΒΙΚΗ ΡΗΤΟΡΙΚΗ, Ο 
ΕΘΝΙΚΙΣΜΟΣ ΣΕ ΣΥΝΘΗΚΕΣ ΦΤΩΧΟΠΟΙΗΣΗΣ ΓΕΝΝΑΕΙ ΝΑΖΙΣΜΟ ΚΑΙ 
ΡΑΤΣΙΣΤΙΚΗ ΒΙΑ: (ΚΑΙ) ΓΙΑ ΑΥΤΟ ΠΡΕΠΕΙ ΝΑ ΣΤΑΜΑΤΗΣΕΙ. 


Η άνοδος του νεοναζισμού και η βίαιη είσοδός του στο πολιτικό και 
κοινωνικό προσκήνιο δεν έπεσε από τον ουρανό, δεν είναι θεϊκή τιμωρία, 
φυσικό φαινόμενο ή αδιερεύνητο καπρίτσιο της μοίρας. Ως αποτέλεσµα 
συγκεκριμένων πολιτικών, κοινωνικών, ιστορικών συνθηκών ήρθε να 
διαψεύσει παταγωδώς γνωστούς μύθους: «στη μεταπολιτευτική Ελλάδα δεν 
ευδοκιμεί η Ακροδεξιά», «οι Έλληνες δεν είναι ρατσιστές». Η Ακροδεξιά 
ήταν πάντα εδώ. Διάχυτη στην ελληνική πολιτική κουλτούρα σε 
περιόδους σχετικής πολιτειακής ομαλότητας, κρυσταλλωμένη και 
συμπαγής σε περιόδους έντασης και εκτροπών. 


Το τελευταίο διάστηµα η ναζιστική εκδοχή της Ακροδεξιάς τροφοδοτείται 
από δύο κυρίως παράγοντες. Ο ένας είναι η φτωχοποίηση, η κοινωνική 
αποδιάρθρωση και η τεράστια απαξίωση του πολιτικού προσωπικού ως 
αποτέλεσμα της ύφεσης και της βίαιης λιτότητας. Ο δεύτερος παράγοντας 
είναι η υιοθέτηση της σκληρής ξενοφοβικής πολιτικής ατζέντας από µια 
σειρά κυβερνήσεων: από το κυνήγι και την διαπόµπευση των οροθετικών 
γυναικών στην παλινόρθωση λογικών αποκλεισμού και περιχαράκωσης στο 
ζήτημα της ιθαγένειας των παιδιών των μεταναστών. Από τον «Ξένιο Δία» 
και τα στρατόπεδα κράτησης μεταναστών στην ακραία αστυνομική βία που 
καλύπτεται από δομική ατιμωρησία. Αυτό το τοξικό πολιτικό περιβάλλον 
τροφοδοτεί τον νεοναζισμό που ενδηµεί πλέον σε δοµές του κρατικού 
μηχανισμού και σε μεγάλα τμήματα του πληθυσμού. 


Η αποδόμηση βασικών κοινωνικών δικαιωμάτων στην εργασία, την υγεία 
και την παιδεία, από τη μία πλευρά, και η ρητορική και η πρακτική του 
κοινωνικού μίσους, από την άλλη, αποτελούν ένα μίγμα που θα 
εξακολουθήσει να τροφοδοτεί τον ρατσισμό και το φασιστικό φαινόμενο, 
ανεξαρτήτως και πέραν της δικαστικής και πολιτικής τύχης των μελών 
αλλά και του ίδιου του ναζιστικού μορφώματος. Το μίγμα αυτό 
περιλαμβάνει την διάχυτη επιθετικότητα κατά όλων εκείνων των ομάδων 
που αποτελούν τους παραδοσιακούς αποδέκτες του ναζιστικού μίσους. 
Περιλαμβάνει την απαξίωση των διανοουμένων και την κυριαρχία της 
ισοπεδωτικής απαξίωσης θεσμών και προσώπων. Περιλαμβάνει τη 
µνησικακία και τον ακραίο κοινωνικό αυτοµατισμµό. 


Μην ξεχνάμε ότι μέχρι τη δολοφονία του Φύσσα, υπήρχαν πολιτικοί και 
δημοσιογράφοι που καλούσαν την -κατά τα άλλα «αντισυστηµική»- Χ.Α. σε 
συστράτευση µέσω της αυτοκάθαρσης από «ακραίους», παρουσίαζαν τη 
Χ.Α. ως την οργάνωση που «περνάει τη γιαγιά απέναντι», ως 
αγανακτισµένους πολίτες που αυτοδικούν, ως διάφορους συμπαθείς 
νοικοκυραίους που παντρεύονται ή «άτακτους» εργένηδες µε «ταμπού» 
τατουάζ. Τα τελευταία χρόνια, η οργάνωση αυτή ξεπλύθηκε και 
νομιμοποιήθηκε µε τον πιο χυδαίο τρόπο από το ίδιο σύστημα που 
τώρα έρχεται να κάνει τον «εκκαθαριστή». 


Το Υπουργείο Δημόσιας Τάξης που τώρα διεκδικεί για τον εαυτό του ρόλο 
πρωταγωνιστή στην «κάθαρση» ήταν το ίδιο Υπουργείο που, όταν γίνονταν 
φόνοι και επιθέσεις σε βάρος αλλοδαπών, προέκρινε τη νομιμότητα της 
διαμονής ως ύψιστο αγαθό έναντι και σε βάρος όλων των άλλων αγαθών, 
ακυρώνοντας την πρόσβαση σε έννομη προστασία θυμάτων και 


εκπαιδεύοντας μιαν ολόκληρη κοινωνία στην εφαρμοσμένη πρακτική 
μαζικής κράτησης προσώπων σε άθλιες συνθήκες λόγω «αλλοδαπότητας». 


ταν το ίδιο Υπουργείο που κατανάλωνε δυνάμεις για να εκκενώσει 
καταλήψεις κτηρίων που δεν ζητήθηκαν από τον ιδιοκτήτη στο πλαίσιο της 
«μηδενικής ανοχής στην ανομία», αλλά -όπως εκ του αποτελέσματος 
παραδέχεται- της πλήρους ανοχής στην πιο άγρια παρανομία. Ο πρώην 
Υπουργός Υγείας κ. Λοβέρδος, που τώρα κάτι ψάχνει στο χώρο της 
«κεντροαριστεράς», σε µια χώρα όπου το κράτος πρόνοιας διαλυόταν -και 
διαλύεται- βίαια, έκανε σημαία του την ποινικοποίηση της οροθετικότητας 
και της τοξικομανίας. 


Ο πρώην Υπουργός Εσωτερικών κ. Στυλιανίδης, σε ερώτημα του βουλευτή 
της Χ.Α. Παναγιώταρου σχετικά µε τον αριθµό αλλοδαπών παιδιών σε 
δημοτικούς βρεφονηπιακούς σταθμούς, έσπευσε να αποστείλει ερώτημα 
στις περιφέρειες αυθημερόν και µε το χαρακτήρα του «κατεπείγοντος», 
µην τυχόν και αργήσει να απαντήσει εγκαίρως στο ερώτημα του βουλευτή 
που λίγο καιρό πριν είχε δημόσια εξαγγείλει ότι θα πετάξει έξω τα 
αλλοδαπά παιδάκια για να μπουν Έλληνες. 

Ο νυν Υπουργός Δικαιοσύνης αναλαμβάνοντας την ηγεσία του υπουργείου 
δήλωσε αμέσως ότι ο αντιρατσιστικός νόμος δεν είναι στις 
προτεραιότητες του υπουργείου του και τον έβαλε στον συρτάρι, για να 
τον βγάλει τώρα κατεπειγόντως κάνοντας δήθεν αυτοκριτική. 


Παράλληλα λοιπόν µε την αποτελεσματική πολιτική και ποινική 
αντιμετώπιση της Χρυσής Αυγής, απαιτείται αναίρση των 
πολιτικών εκείνων επιλογών που επιφέρουν τον εκφασισµό 
τμημάτων της ελληνικής κοινωνίας και δομών του κρατικού 
μηχανισμού. Και αυτό είναι θέµα ολόκληρης της ελληνικής 
κοινωνίας. 


